Αξιότιμες κυρίες, Αξιότιμοι κύριοι,

**Σύμφωνα με το αρ.155 του ν.4472/2017, αν κατά την εφαρμογή του νέου μισθολογίου που εισάγεται με τον ίδιο νόμο προκύπτει διαφορά μεταξύ του ύψους καταβαλλόμενων αποδοχών από την 1/1/2017 και αυτών που δικαιούνταν ο εκάστοτε λιμενικός την 31/12/2016, η διαφορά αυτή διατηρείται ως προσωπική διαφορά.**

**Οι καταβαλλόμενες αποδοχές σας κατά την 31-12-2016 έχουν υπολογισθεί με βάσει έναν ήδη κριθέντα από το ΣτΕ αντισυνταγματικό νόμο (ν.4307/2014), ενώ εκκρεμεί ενώπιον του ΣτΕ η έκδοση και άλλων σχετικών αποφάσεων.**

**Ως εκ τούτου, η προσωπική διαφορά σας υπολογίζεται μικρότερη από τη δικαιούμενη. Είναι, επομένως, βάσει των μεταγενέστερων νομοθετικών ρυθμίσεων μειωμένες οι αποδοχές σας.**

**Μέχρι την 31/12/2020 προσφύγαμε ενώπιον του Μονομελούς Πρωτοδικείου Αθηνών για τη διεκδίκηση των ποσών που δικαιούσθε για το διάστημα από 1/1/2018 έως και 31/12/2020 και οι αγωγές έχουν προσδιορισθεί και πρόκειται να δικασθούν το Μάρτιο του 2023.**

**Σήμερα και για το διάστημα των επόμενων δυο ετών, ήτοι από 1/1/2021 ως 31/12/2022 διατηρείτε δικαίωμα διεκδικήσεως των επιπλέον περικοπών.**

Το Δικηγορικό μου Γραφείο παραμένει στη διάθεσή σας για τη μελέτη της υπόθεσής σας, τον υπολογισμό και τη δικαστική διεκδίκηση των ως άνω ποσών.

Με εκτίμηση,

ΘΕΙΑΚΟΔΗΜΗΤΡΗ Ελένη

Δικηγόρος Αθηνών